ಉಡುಪಿ ಜಿಲ್ಲೆದ ಕಡಲ ಬರಿಟ್ ಮಲ್ಪೆ (Malpe) ಇನ್ಪಿನ ಒಂಜಿ ಮೀನು ಪತ್ತುನ ಬಂದರು ಉಂಡು. ಅಲ್ಪ ಕಡಲ್ಗ್ ಜತ್ತ್ ದ್ ವೊಡೊಡು ಒಂಜಿ ಆಜಿ ಕಿಲೋಮೀಟರ್ ದಾತ್ ಕಡಲುಡು ಪೋಂಡಾ ಪೊರ್ಲುದ ಕಲ್ಲುಲು ಉಪ್ಪುನ ದ್ವೀಪೊಲು ತಿಕ್ಕುಂಡು. ಅವೇ ಸೈಂಟ್ ಮೇರಿ ದ್ವೀಪೊಲು. ಈ ನಾಲ್ ದ್ವೀಪೊಲೆನ ಗುಂಪುಡು ಒಂಜಿ ತಾರಾಯಿ ತೋಟದ ದ್ವೀಪ. (ಕೊಕೊನಟ್ ಐಲ್ಯಂಡ್ - coconut island) . ಈ ದ್ವೀಪೊಗು ತೋನ್ಸೆ ಪಾರ್ ಇನ್ಪಿನ ಪುದರುಲಾ ಉಂಡು. ತೋನ್ಸೆ ಇನ್ಪಿನ ಗ್ರಾಮ ಈ ದ್ವೀಪೊಡ್ದು ಮೂಡಾಯಿಗ್ ಪಡ್ಡಾಯಿದ ಕರೆಟ್ ಉಂಡು.